alexandrainst/scandi-wiki huggingface dataset:
Javier Colomo

Må ikke forveksles med golfspilleren Javier Colomo.

Javier Colomo Alfaro (født 26. mars 1994 i Pamplona) er en spansk friidrettsutøver som konkurrerer i sprintløp og hekkesprint. Han har sølv på 110 meter hekk fra U23-EM i friidrett 2015 som fremste internasjonale meritt.

Idrettskarriere 
2011
Colomo deltok på 110 meter hekk ved ungdoms-VM i friidrett 2011. Der løp han på 14,24 sekunder, kom på 7.-plass i sitt innledningsheat og gikk ikke videre til finalen. Han deltok også ved Europeisk Ungdoms-OL 2011 i Tyrkia. Der kom han på 4.-plass på 110 meter hekk, med tiden 13,85. Dette var hans beste tid i 2011, og han var 29 hundredeler bak Thomas Durant som tok bronsen.

På nasjonalt nivå ble han spansk ungdomsmester på 60 meter innendørs og 110 meter hekk utendørs. 

2012
Ved det spanske juniormesterskapet innendørs vant han 60 meter hekk. Han løp der på 7,99 sekunder.

Han satte personlig rekord på 110 meter hekk (99 cm) i juni 2012, med 14,13 sekunder. Dette var den raskeste tiden av en spansk juniorutøver dette året. Ved det spanske juniormesterskapet utendørs deltok han på 110 meter hekk, og kom der på 4.-plass med tide 14,55 i finalen. Marc Jose Diaz vant denne øvelsen.

I juli deltok han ved junior-VM i friidrett 2012 i Barcelona. Der løp han på 14,32 i innledningsheatet, som var 40. beste tid, og gikk dermed ikke videre til semifinalene. 

2013
Han forsvarte den spanske juniortittelen sin innendørs på 60 meter hekk i 2013. Utendørs ble han også spansk juniormester på 110 meter hekk, og vant finalen 7. juli med ny spansk juniorrekord på 13,67 sekunder. Han hadde selv den gamle rekorden, på 13,73 sekunder, satt 22. juni samme år. 

Ved junior-EM i friidrett 2013 (U20) nådde han finalen, etter bl.a. å ha tangert sin nasjonale juniorrekord i semifinalen, men fullførte ikke finalen. 

Han avsluttet 2013 med å sette spansk rekord innendørs på 60 meter hekk (99 cm) 28. desember, med tiden 7,75 sekunder. 

2014
Colombo ble både spansk U23-mester og spansk mester i seniorklassen på 110 meter hekk. Han deltok ved det iberoamerikanske mesterskapet i friidrett 2014 i Brasil, og nådde finalen, men fullførte ikke finalen. Han deltok også ved U23-middelhavsmesterskapet i friidrett 2014 i Aubagne, der han fikk bronse på 110 meter hekk, bak Simon Krauss og Aurel Manga.

2015
I 2015 ble han på nytt spansk U23-mester på 110 meter hekk. Han ble tatt ut til å delta ved U23-EM i friidrett 2015, der han kom på 2.-plass, bak britiske David Omoregie, med ny personlig rekord på 13,73 sekunder. 

2016
Ved det spanske mesterskapet innendørs 2016 fikk han bronse på 60 meter hekk, med tiden 7,92. Han satte personlig rekord på 100 meter med 10,88 i mai, og 11. juni satte han ny personlig rekord på 110 meter hekk med 13,58 sekunder ved det spanske mesterskapet for klubblag.

Referanser

Eksterne lenker 
 
  Profil hos European Athletics
  Profil hos All-Athletics.com 
  RFEA - Javier Colomo

Spanske sprintere
Spanske hekkeløpere
Spanske mestere i friidrett
Personer fra Pamplona
Pessimisme

Pessimisme (fra latin pessimus »dårligst», superlativ av malus «dårlig») er en livsoppfatning med en grunnholdning uten positive forventninger eller håp. Ordet betegner også en negativ forventning overfor fremtiden og en filosofisk oppfatning hvor verden antas å være dårlig uten utsikter til forbedring. Den motsatte oppfatningen kalles optimisme.

Et spørsmål som ofte er stilt for å teste noen for pessimisme: «Er glasset halvt tomt eller halvfullt?» I denne situasjonen sies det at en pessimist ser glasset som halvtomt, og en optimist glasset som halvfullt.

Filosofi
Den filosofiske pessimismen ble grunnlagt av Arthur Schopenhauer, som skrev sitt hovedverk Die Welt als Wille und Vorstellung («Verden som vilje og forestilling») i 1819. Denne pessimismen er ideen på de som ser verden på en streng anti-optmimstisk måte. Det er ikke en følelsemessig disposisjon, men i stedet en filosofi eller et verdensbilde som utfordrer forestillingen om fremgang og det som kan betraktes som trosbaserte påstander om optimisme. Filosofiske pessimister er ofte ekstensielle nihilister som ikke tror livet har noen verdi. Svarene er imidelrtid varierte og ofte livsbekreftende.

Etymologi
Begrepet pessimisme kommer fra det latinske ordet «pessimus» som betyr 'det verste'. Begrepet ble født brukt av jesuittkritikere i Voltaires roman Candide, ou l'Optimisme fra 1759. Voltaire satiriste filosofien til Leibniz. I sitt angrep på Voltaire anklaget jesuittene Voltaire for å være pessimistisk.

Referanser

Eksterne lenker
 

Filosofiske begreper og metoder
Børge Øvrebø

Børge André Øvrebø (født 17. september 1960 i Ganddal, Rogaland) er en norsk politimann, styrkeløfter og tidligere vektløfter. Han er gift med fitnessutøveren Evi, og sammen har de barna Carmen, Oskar og Tarald.

Øvrebø er en av tidenes mestvinnende norske styrkeløftere, med blant annet syv NM-gull, fire kongepokaler, ett EM-gull og fire gull fra nordiske mesterskap. Innen vektløfting er han blant annet to ganger junior-norgesmester og sølvmedaljør i både norsk og nordisk mesterskap. Øvrebø har også konkurrert i strongman. I 1993 vant han Norges sterkeste mann, og han har fem ganger vunnet Jærens sterkeste mann. I 2012 kom han på 2.-plass i Jærens sterkeste mann, bak tidligere verdensmester i styrkeløft Andreas Hjelmtveit.

Biografi 

Øvrebø vokste opp i Ganddal i Rogaland, som nummer to i en søskenflokk på fire. Som ung var han innom det meste av fritidsaktiviteter, herunder korps, speider, fotball og friidrett. Han ble etterhvert lei av skolen, og sluttet før han var ferdig. I stedet mønstret han på Christian Radich i 1976. På veien fulgte han rådet fra gymlæreren om å begynne med vektløfting. Senere ble det folkehøyskole og idrettslinje på Birkeland. Øvrebø vant to gull i junior-NM i vektløfting før han presterte å brekke begge beina i militæret. Da fikk han for alvor smaken på styrkeløft, og han meldte seg inn i styrkeløftklubben Sandnes Atletklubb.

Etter militæret tok Øvrebø ett år på handelsskole og tre år på gymnas, før han gikk i sin fars fotspor og utdannet seg til politimann. Den første tiden jobbet han på Politihuset i Oslo, før han returnerte til Sandnes og jobbet under faren sin på Rogaland politikammer. Parallelt med utøvelsen av politiyrket konkurrerte Øvrebø i styrkeløft, og vant det meste av det som vinnes kunne. Etter å ha vunnet NM-gull i 1996 la han opp som topputøver, og han har ikke deltatt i større styrkeløftkonkurranser på seniornivå siden.

Den 1. oktober 1999 stiftet Øvrebø Ganddal Atletklubb sammen med sin svoger Paal Refsland. I 2000, omtrent fire år etter at han la opp som topputøver, gjorde han comeback på styrkeløftplattingen for sin nye klubb. To år senere, i 2002, ble han norgesmester i styrkeløft i klasse yngre veteran -110 kg. Hans foreløpig siste stevnedeltakelse var i desember 2015.

Resultater og meritter i styrkeløft http://en.allpowerlifting.com/lifters/NOR/ovrebo-borge-7573/

NM i styrkeløft

Junior-NM i styrkeløft

Veteran-NM i styrkeløft

Lag-NM i styrkeløft

Nordisk mesterskap i styrkeløft

EM i styrkeløft

VM i styrkeløft

Resultater og meritter i vektløfting http://urn.nb.no/URN:NBN:no-nb_digibok_2015051108089

NM i vektløfting

Junior-NM i vektløfting

Nordisk mesterskap i vektløfting

Nordisk juniormesterskap i vektløfting

Junior-VM i vektløfting

Referanser 

Norske styrkeløftere
Norske vektløftere

Fødsler i 1960
Kongepokalvinnere i styrkeløft
Hommsåne kraftverk

Hommsåne kraftverk er et vannkraftverk nord for Valle i Valle kommune i Agder.

Det er et elvekraftverk som utnytter et fall på 271 meter i Hommsåne.

Installert effekt er 1,8 MW fra en peltonturbin. Årsproduksjon er 4,6 GWh.

Referanser

Kilder
 
 NVE vannkraftdatabase
Småkraft

Småkraftverk i Agder
Kraftverk i Valle
Kraftverk etablert i 2016
Setesdalsvassdraget
Småkraft AS
Oda (selskap)

Oda, tidligere Kolonial.no, er en norsk matbutikk som selger dagligvarer og middagsretter med levering på døren.

Historie
Selskapet ble startet i 2013 av Mats Barlo, Mats André Kristiansen, Jon Lønne, Andreas Skaranger, Karl Alveng Munthe-Kaas, Jon Kåre Stene, Ida Johnsen, Tommy Gudmundsen, Vegard Vik og Christian Mikalsen, ti gründere med bakgrunn fra teknologi og logistikk.

Rema 1000 kjøpte ti prosent av Kolonial.no i 2016. I 2016 kom også Rasmussengruppen, Stenshagen Invest, Varner-familien (Varner-gruppen) og Pactum inn på eiersiden. I 2018 gikk det svenske investeringsselskapet Kinnevik inn med 300 millioner kroner. I april 2021 annonserte Oda at Softbank Vision Fund 2 og teknologiinvestoren Prosus inn med til sammen to milliarder kroner i selskapet. Selskapet ble da verdsatt til 7,5 milliarder kroner.

Oda ble den 2. juni 2021 det første norske uavhengige selskapet til å få betegnelsen Unicorn. Betegnelsen gis til selskaper som når en verdsettelse på minst én milliard dollar.

Fra 2015 til 2016 økte Kolonial.no omsetningen med 465 prosent fra 75 millioner til 424 millioner kroner og deretter med 88 prosent mellom 2016 og 2017 – fra 424 millioner kroner til 798 millioner kroner. I 2020 hadde Oda en omsetning på 1,98 milliarder kroner, opp fra 1,09 milliarder kroner i 2019. Det tilsvarer en økning på hele 81,3 prosent.

6. april 2021 kunngjorde Kolonial.no at tjenesten skifter navn til Oda i forbindelse med sin internasjonale satsing.

Etter mye medieomtale og snakk om navneskiftet blant folk, satset selskapet på en kampanje bestående av flere reklamefilmer for å forklare hvorfor de endret navn og hvorfor det nye navnet Oda ville fungere bedre i utlandet enn Kolonial.no. Det uttalte motivet for navneskiftet var at Kolonial fungerte dårlig i utlandet da det vekket konnotasjoner til kolonialisme. I engelske ordbøker forklares imidlertid ordet oda som et rom i et harem. Fra dette ordet av tyrkisk opphav har man via fransk fått ordet odalisk på norsk, som betyr haremsslavinne.

Virksomhet
Oda har et  kvadratmeter stort hovedlager i Lørenskog. Her pakkes varer som blir distribuert til kunder på Østlandet.

Referanser

Eksterne lenker 
 

Selskaper etablert i 2013
Norske nettsteder
Nettbutikker
Detaljistselskaper
Næringsliv i Oslo
Dagligvarekjeder
Deilbekken kraftverk

Deilbekken kraftverk er et vannkraftverk i Drangedal kommune i Vestfold og Telemark.

Det er et elvekraftverk som utnytter et fall på ca 70 meter i Deilbekken.

Installert effekt er 30 kW fra en peltonturbin. Årsproduksjon er 0,13 GWh.

Kilder
 
 NVE vannkraftdatabase

Mikrokraftverk i Vestfold og Telemark
Kraftverk i Drangedal
Kraftverk etablert i 2005
Kvernhusfossen kraftverk (Kragerø)

Kvernhusfossen kraftverk (Kragerø) er et vannkraftverk nær Kilsfjorden i Kragerø kommune i Vestfold og Telemark.

Det er et elvekraftverk som utnytter et fall på 24 meter fra Langvann til Breivann.

Installert effekt er 10 kW fra to tverrstrømsturbiner og en francisturbin. Årsproduksjon er 0,045 GWh.

Kraftverket eies og drives av lokal grunneier på Sørdalen gård.

Kilder
 
 NVE vannkraftdatabase
 Abraham Sørdalen

Se også
Telemark Avis
Varden 

Mikrokraftverk i Vestfold og Telemark
Kraftverk i Kragerø
Kraftverk etablert i 1993
Lien kraftverk

Lien kraftverk er et vannkraftverk Kilsfjorden i Kragerø kommune i Vestfold og Telemark.

Det er et elvekraftverk som utnytter et fall på 18 meter i en bekk fra Litjenn.

Installert effekt er 3 kW fra en francisturbin. Årsproduksjon er 0,01 GWh.

Kilder
 
 NVE vannkraftdatabase
 Abraham Sørdalen

Mikrokraftverk i Vestfold og Telemark
Kraftverk i Kragerø
Kraftverk etablert i 1998
Kvåmm kraftverk

Kvåmm kraftverk er et vannkraftverk ved Totak i Vinje kommune i Vestfold og Telemark.

Det er et elvekraftverk som utnytter et fall på 190 meter i Kvåmsbekken.

Installert effekt er 20 kW fra en peltonturbin. Årsproduksjon er 0,08 GWh.

Kilder
 
 NVE vannkraftdatabase

Mikrokraftverk i Vestfold og Telemark
Kraftverk i Vinje
Kraftverk etablert i 2003
Moe kraftverk

Moe kraftverk er et vannkraftverk på Rørholt i Bamble kommune i Vestfold og Telemark.

Det er et elvekraftverk som utnytter et fall på 60 meter fra Damtjenn.

Installert effekt er 5,5 kW fra en peltonturbin.  Årsproduksjon er 0,04 GWh.

Kraftverket er en enkel konstruksjon, turbinen er plassert i en trekasse med lokk på en betongplate.

Kilder
 
 NVE vannkraftdatabase
Vegard Moe
Steinar Lund thesis

Mikrokraftverk i Vestfold og Telemark
Byggverk i Bamble
Kraftverk etablert i 1992
Crotus Rubeanus

Johannes Crotus Rubeanus (eller Rubianus, opprinnelig Johann Jäger, født omkring 1480 i Dornheim i Thüringen, død ca 1545 i Halberstadt) var en tysk katolsk teolog og humanist.

Crotus Rubeanus var studiekamerat til Martin Luther og Ulrich von Hutten i Erfurt. Han ble i 1510 forstander for klosterskolen i Fulda og tilbrakte årene 1517-20 i Italia. Tilbakekommen til hjemlandet sluttet han seg til å begynne med ivrig til Luthers reformasjon, men ble etterhvert alvorlig støtt av pøbeloppløpene og predikantenes trangsynthet, med den følge at han etterhvert vendte tilbake til den katolske kirkes skjød, skjønt uten å føle seg helt til pass med det. Han ble heftig angrepet av lutheranerne etter at han i 1531 hadde tatt i mot et kanonikat i Halle. Crotus Rubeanus anses nå som hovedforfatteren til den beryktede satiren Epistolæ obscurorum virorum.

Referanser

Kilder

Litteratur
 
 
  (1990)
 Wolfgang Breul: Die „Dunkelmännerbriefe“ in Fulda verfasst? In: Geschichte der Stadt Fulda. Band 1, Fulda 2009, S. 253.

humanister
Tyske forfattere
Tyske katolske prester
Personer fra Ilm-Kreis
Fødsler i 1480
Dødsfall i 1545
Evelyn Rasmussen Osazuwa

Evelyn Rasmussen Osazuwa (født 15. mai 1986 i Oslo) er en norsk skuespiller og slampoet.

Bakgrunn og virke 

Osazuwa er utdannet fra Nordic Black Express (Nordic Black Theatre) i Oslo, TVI Acting Studio i New York og Teaterhøjskolen Rødkilde i Danmark. Etter endt utdanning i 2011 har hun arbeidet frilans som skuespiller og slampoet. 

Som skuespiller har hun arbeidet både med TV og teater, og er mest kjent for rollene Amanda Anker-Hansen i TV-serien Hotel Cæsar og Anna Smythe i Dplay-serien Oljefondet.

Som slampoet har hun opptrådt på diverse arrangementer, bl.a Slottsfjellfestivalen, Litteraturfestivalen i Lillehammer, Nationaltheatret og i regi av Det kongelige slott ved Prinsesse Ingrid Alexandras konfirmasjon. I tillegg har hun skrevet og spilt i slampoesiforestillingene “Fiskestang? En slampoesikonsert” (Nordic Black Theatre), “Karatekidden” (Det Andre Teatret) og  "Fruen fra Havet"(Nationaltheatret). Sistnevnte sammen med bluesmusiker Amund Maarud.

I 2016 ble Osazuwa norsk mester i slampoesi og svensk mester i teamslam. I 2017 ble hun både første kvinne og første skandinav til å vinne VM i slampoesi under «Grande Slam» i Paris.

Diskografi

Singler 

 Min Far (2019)

Filmografi

Film 

 2011 - One more Cup of Coffee, Florence

TV-serier 

Hotel Cæsar , Amanda Anker-Hansen (2015)
Oljefondet, Anna Smythe (2019)
Lovleg, Mina (2019)
Wisting, Veronica Rambøl (2021-2022)

Referanser

Eksterne lenker 
 
 
 https://distrokid.com/hyperfollow/evelynosaso/min-far

Norske skuespillere
Personer fra Oslo
Knut Johansen (styrkeløfter)

Knut Johansen (født 3. april 1959, død 10. juni 2019) var en norsk utøver innenfor idretten styrkeløft. Han vant seks NM-gull og én kongepokal. Han vant NM-gull også som ungdom og junior.

I 1987 sto Johansen fram i pressen, og fordømte to polakker som ble tatt i doping under styrkeløft-VM i Fredrikstad. Den 10. november 1988 ble Johansen selv avslørt for bruk av anabole steroider. Han ble testet 25. oktober 1988, to dager før avreisen til VM i Australia, da tre dopingkontrollører oppsøkte ham på hans bopel for en rutinekontroll. Johansen hadde allerede reist til VM da beskjeden kom om at prøven var positiv. Johansen uttalte følgende til avisa Sarpen etter at han ble tatt: «For å nå opp i et internasjonalt mesterskap er det nødvendig å bruke stoff. Uten det kommer man ingen vei». Johansen var fra før dømt for smugling av dopingpreparater.

Resultater og meritterhttp://en.allpowerlifting.com/lifters/NOR/johansen-knuth-7501/

EM i styrkeløft

NM i styrkeløft

Ungdoms- og junior-NM i styrkeløft

Referanser 

Norske styrkeløftere
Dopingsaker i styrkeløft
Fødsler i 1959
Kongepokalvinnere i styrkeløft
Kjell Johansen (styrkeløfter)

Kjell Normann Johansen (født 15. februar 1955 i Leknes, Nordland) er en norsk tidligere styrkeløfter og vektløfter, som har konkurrert for T&IL National, Moss Vektløfterklubb og Moss Styrkeidrettsklubb.

Johansen er fire ganger norgesmester i styrkeløft (1980, 1983, 1985 og 1986) og én gang norgesmester i vektløfting (1983). I 1980 vant han Norges Styrkeløftforbunds pokal, i 1985 og 1986 vant han kongepokalen – begge for å ha vært den beste løfteren under NM i styrkeløft uavhengig av vektklasse. Johansen ble i 1985 også nordisk mester i styrkeløft, i klasse -82,5 kg. Han har dessuten vært innehaver av flere norgesrekorder i styrkeløft – i både knebøy, benkpress og sammenlagt.

Resultater og meritter i styrkeløfthttp://styrkeloft.no/gammel/files/historikk/

NM i styrkeløft

Lag-NM i styrkeløft

Nordisk mesterskap i styrkeløft

EM i styrkeløft

VM i styrkeløft

Resultater og meritter i vektløfting http://urn.nb.no/URN:NBN:no-nb_digibok_2015051108089

NM i vektløfting

Junior-NM i vektløfting

Nordisk mesterskap i vektløfting

Referanser 

Norske styrkeløftere
Norske vektløftere
Kongepokalvinnere i styrkeløft
Fødsler i 1955
Mod DB

Mod Database, som oftest forkortet til Mod DB, er en nettside som fokuserer på videospillmodifikasjon. Det ble grunnlagt i 2002 av Scott «INtense!» Reismanis. i september 2015. Mod DB har siden mottatt over 604 millioner visninger, og har mer enn 12 500 endringer som er registrert. En spin-off-nettside, Indie DB, ble lansert i 2010, og fokuserer på indie-spill og relaterte nyheter.

Referanser

Eksterne lenker 
 

Videospillmodifikasjoner
Videospillnettsteder
Etableringer i 2002
Bortinus Ydsti

Bortinus Kjelbergsen Ydsti (født 4. mai 1826 i Stjørdal, død 22. desember 1879 samme sted) var en norsk gårdbruker og politiker. Han var Nedre Stjørdals ordfører 1868–1871.

Han var sønn av gårdbruker og kirketjener Kjelberg Bårdsen Ydsti og hustru Sigrid Hofstad. Han giftet seg i 1854 med Olivie Ottarsdatter Skatvold. Samme år fikk han skjøte på Søndre Ydsti etter faren. Han solgte gården til Johan Arnt Hembre noen måneder før han døde av lungetuberkulose, 53 år gammel. Hustruen døde året før av kreft. Fire av deres åtte barn vokste opp. En datter giftet seg i Trondhjem, og tre utvandret til Amerika.

Bortinus Ydsti var medlem av Nedre Stjørdal herredsstyre 1858–1861 og 1864–1875, medlem av formannskapet fra 1864 samt ordfører 1868–1871.

Referanser 

Ordførere i Nedre Stjørdal
Norske bønder
Personer fra Stjørdal kommune
Fødsler i 1826
Dødsfall i 1879
Frank Nagy

Frank Nagy (født 1970) er en tidligere norsk utøver innenfor styrkeløft og strongman. Han har 5 ganger vunnet Jærens sterkeste mann (1994, 1995, 1996, 1997 og 2001), og han har to bronsemedaljer fra Norges sterkeste mann (2001 og 2002). I styrkeløft har han vunnet to gullmedaljer i junior-NM (1992 og 1993) og to gullmedaljer i lag-NM (1992 og 1993). Han har dessuten vunnet bronsemedalje i både NM i styrkeløft (1995) og NM i benkpress (1996).

Nagy ble i 1989, tidlig i sin styrkeløftkarriere, tatt for dopingbruk. Han ble utestengt av domsutvalget i Norges Idrettsforbund frem til 11. november 1991, og vendte tilbake til idretten umiddelbart etter dopingutestengelsen.

Resultater og meritter i strongman

Norges sterkeste mann

Øvrige stevner

Resultater og meritter i styrkeløft

Referanser 

Norske styrkeløftere
Dopingsaker i styrkeløft

Fødsler i 1970
Ragnhild Gram-Knutsen

Ragnhild Gram-Knutsen (1937–2022) var en norsk grafiker, tekstilkunstner, maler og bildekunstner. 

Gram-Knutsen utdannet seg ved Bergen Kunsthåndverkskole 1956-59, og Vestlandets Kunstakademi 1960-61. Hun var medlem av en gruppe unge, eksperimentelle kunstnere i Bergen på 1960-tallet, kalt Gruppe 66. Gruppen fikk stor media oppmerksomhet, og ble oppfattet av det etablerte kunstmiljøet og «menig mann» som radikal og skandaløs. Etter Gruppe 66, utviklet hun seg videre som kunstner, på selvstendig grunnlag, uten programfestet tilknytning til noen bestemt gruppe, eller retning. Har hatt flere separat utstillinger, deltatt på en rekke kollektivutstillinger, og vært representert på Høstutstillingen, og Vestlandsutstillingen flere ganger. Er innkjøpt av Norsk kulturråd, og Musikkhøyskolen i Stavanger.

Biografi
Ragnhild Gram-Knutsen var datter av Olav Baggerånås og Ragnhild Magnussen. Hun var gift med Tore Gram-Knutsen frem til hans død 7.12. 2020, Hun bodde i Fana i Bergen. Ragnhild Gram-Knutsen fikk 3 barn og 7 barnebarn.

Utdannelse
 Bergen Kunsthåndverkskole 1956-59
 Hospitant på Werkkunstschule Munster i Vest-Tyskland
 Vestlandets Kunstakademi under Helge Ernst og Hugo Arne Buch 1960-61
 Stipend fra Fana kommune 1964; studiereise til Munster 1959, og til København og Paris

Utstillinger

Kollektivutstillinger
 Høstutstillingen, Oslo, 1962    
 Høstutstillingen, Oslo, 1964    
 Høstutstillingen, Oslo, 1967    
 Vestlandsutstillingen, Oslo, 1962    
 Vestlandsutstillingen, Oslo, 1963    
 Vestlandsutstillingen, Oslo, 1965    
 Vestlandsutstillingen, Oslo, 1968    
 Efteraaarsudstillingen, København, 1963    
 Junge Graphik aus West-Norwegen, Munster, 1964    
 Kunsthåndverk i Bergen, Galleri F15, Moss, 1975    
 Kunst og kunsthåndverk i Bergen, Vestlandske Kunstindustrimuseum, Bergen, 1976    
 Norsk Kunsthåndverk, 1977

Separatutstillinger
 Koloritten, Stavanger Kunstforening, 1976    
 Koloritten, Stavanger Kunstforening, 1979        
 Galleri Langegården, Bergen, 2005

Referanser

Kilder
 Store norsk leksikon/ Norsk kunstnerleksikon 1982-1986.

Norske kunstnere
OpenSMTPD

OpenSMTPD er en daemon for Unix og Unix-liknende systemer som implementerer Simple Mail Transfer Protocol for å levere meldinger på en lokal datamaskin eller sende dem videre til andre SMTP-tjenere. OpenSMTPD ble lansert den 17. mars 2013 med versjonsnummeret 5.3 etter å ha blitt utviklet siden slutten av 2008.

Eksterne lenker
 Offisiell hjemmeside

Internett-protokoller
OpenBSD
FreeBSD
DragonFly BSD
Programvare fra 2013
Maciejowskibibelen

Maciejowskibibelen er et rikt illustrert håndskrift av Bibelen, fremstilt omkring midten av 1200-tallet. Den er også kjent som Korsfarerbibelen eller som Morgan Bible. Illustrasjonene med bibelske motiver gjengir personer som bærer drakter typisk for 1200-tallet. Her er det også mange interessante avbildninger av rustninger og våpen; natur og kulturelle trekk passer med Frankrike.

Sannsynligvis tilkom verket på oppdrag av kong Ludvig IX av Frankrike rundt år 1245. Endre kilder mener at Bibelen komhmer fra nordfranske provinser omkring år 1250. I sin opprinnelkige form hadde bverket utelukkende bilder, organisert i en konsistent rytme fra side til side.

Boken har illustrasjoner fra den gammelsestamanlige jødiske overlevering.

Kardinal Bernard Maciejowski, biskop av Kraków, gav et eksemplar av verket til den persiske hersker, shah Abbas I av Persia, i 1608. Shahen fikk tilføyd oversettelser av billedbeskrivelsene.

Referanser

Eksterne lenker 
 
 Pictures from the Maciejowski Bible. S.C. Cockerell, Old Testament Miniatures, Phaidon Press Ltd - London
 A Masterpiece of Sensuous Communication: The Morgan Bible of Louis IX
 Medieval Tymes: The Maciejowski Bible

Bibelen
PFLAG

PFLAG (tidligere kjent som Parents, Families and Friends of Lesbians and Gays) er en amerikansk organisasjon for venner og slektninger av lesbiske, homofile, bifile og transpersoner. Organisasjonen ble etablert i 1972 da Jeanne Manford så at sønnen ble kastet ned en rulletrapp under en protest for de homofiles rettigheter uten at politiet i New York City grep inn.

Referanser

Eksterne lenker 
 

Organisasjoner etablert i 1972
LHBT
Organisasjoner fra USA
Politiske organisasjoner